Carteri doktriin

Carteri doktriin oli Ameerika Ühendriikide välispoliitiline doktriin, mille kuulutas 1980. aastal välja USA president Jimmy Carter.

Carter teatas, et oma huvide kaitseks Pärsia lahe piirkonnas kasutab USA vajaduse korral sõjalist jõudu.

Doktriin oli ajendatud Nõukogude vägede sissetungist Afganistani. Selle idee algatajaks peetakse Carteri julgeolekunõunikku Zbigniew Brzezinskit.

Doktriini elluviimiseks hakkas USA looma kiirreageerimisüksusi, mida hiljem kasutati näiteks ka Lahesõjas 1990. aastal.

Kategooria:20. sajand Ameerika Ühendriikides
Kategooria:Välispoliitika